આતંકી મોહંમદ કાસિમ અને ઉબેદ મીરજા ઉર્ફે ઓબેદ મીરજા વર્ષ ર૦૧૩-૧૪થી આઇએસ સાથે સંકળાયેલા છે. આતંકી ઉબેદ અહેમદ સુરતમાં વીઆઇપી રોડ પર દાવત નામની રેસ્ટોરાં ચલાવે છે તેમજ સુરત જિલ્લા કોર્ટમાં ક્રિમિનલ લોયર તરીકે પ્રેક્ટિસ પણ કરે છે જ્યારે મોહંમદ કાસિમ અંકલેશ્વરમાં આવેલી સરદાર પટેલ હોસ્પિટલમાં ઇકો ટેકનિશિયન તરીકે નોકરી કરે છે. શહેરના ખાડિયા વિસ્તારમાં લોનવૂલ્ફ એટેકનો પ્લાન કર્યો હોય ૧૨ સપ્ટેમ્બર ૨૦૧૭ના રોજ અાતંકી મોહમંદ કાશીને ખાડિયામાં અાવેલા યહૂદી ધર્મસ્થાનની રેકી કરી હતી અને અેટેક બાદ ત્યાંથી પોલીસના હાથે ન ઝડપાય તેવો ફરાર થવાનો રૂટ પણ શોધી લીધો હતો. અમદાવાદમાં લોનવૂલ્ફ એટેક બાદ મોહંમદ કાસિમ વર્કિંગ વિઝા પર લેબ. ટેકનિશિયન તરીકે જમૈકા નાસી જવાનો હતો. ઉબેદ મીરજા અને મોહંમદ કાસિમ સોશિયલ મીડિયા થકી શફી અરમાર નામના આતંકવાદીના સંપર્કમાં આવ્યા હતા.